Document ID: 32009R0504

KOMMISSIONENS FORORDNING (EF) Nr. 504/2009
af 15. juni 2009
om ændring af forordning (EF) nr. 546/2003 om visse former for meddelelse af oplysninger om gennemførelsen af Rådets forordning (EØF) nr. 2771/75, (EØF) nr. 2777/75 og (EØF) nr. 2783/75 inden for sektorerne for æg og fjerkrækød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 192, sammenholdt med artikel 4, og
under henvisning til Rådets forordning (EØF) nr. 2783/75 af 29. oktober 1975 om den fælles handelsordning for ægalbumin og mælkealbumin (2), særlig artikel 10, og
ud fra følgende betragtninger:
(1)
Ifølge Kommissionens forordning (EF) nr. 546/2003 (3) skal medlemsstaterne hver torsdag meddele Kommissionen pakkeriernes salgspris for buræg i klasse A, som er et gennemsnit af vægtklasse L og M. Nogle medlemsstater har gennemført Rådets velfærdsdirektiv 1999/74/EF af 19. juli 1999 om mindstekrav til beskyttelse af æglæggende høner (4) ved at pålægge strengere velfærdsnormer på deres eget område end de mindstekrav, der er fastsat i nævnte direktiv. Som resultat heraf er der visse produktionsmetoder for æglæggende høner, som ikke længere praktiseres i alle medlemsstater. Derfor bør prisen på æg, der produceres i lader, meddeles Kommissionen af de medlemsstater, som ikke længere er i stand til at meddele prisen på æg produceret i bure.
(2)
Af harmoniseringshensyn bør alle meddelelser vedrørende priser i kødsektoren indsendes samme dag i ugen, og det er hensigtsmæssigt, at dette sker om onsdagen.
(3)
Forordning (EF) nr. 546/2003 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
Artikel 1, stk. 1, i forordning (EF) nr. 546/2003 affattes således:
»1. Medlemsstaterne meddeler elektronisk hver onsdag senest kl. 12.00 (belgisk tid) Kommissionen:
a)
pakkeriernes salgspris for buræg i klasse A, som er et gennemsnit af vægtklasse L og M, eller, når produktionen i bure ikke længere er repræsentativ, salgsprisen for æg produceret af æglæggende høner i lader med angivelse af, at salgsprisen vedrører æg produceret i lader
b)
slagteriernes salgspris eller engrosprisen på de repræsentative markeder for hele kyllinger af klasse A, benævnt »65 %«-kyllinger, eller for en anden præsentation af hele kyllinger, hvis denne er mere repræsentativ.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. juni 2009.

Labels: 3
12
2
17